banjar: HIDUP di zaman canggih wayah hini ada nyamannya, tapi ada jua ngalihnya. Nyamannya napa-napa saraba paraktis. Handak makan mie tinggal manguhup mie instan, lima manit jadi. Handak makan ka rumah makan atawa warung nang jauh tapi kulir manulaki, tinggal talipun ujik online, hadangi di rumah haja, satangah jam lagi makanan nang dipasan datang. Tinggal bayari haraga makanan wan ungkus ujiknya. Kalu dihitung-hitung kada larang jua, daripada manulaki saurang. Binsinnya bulang-bulik barapa, balum lagi muha asa hangit basapida mutur, ditambah pulang risiku di jalan nang samarawut. Salah-salah mun parut karuncungan banar sudah, basapida mutur pina guang-gail, mata raum, apa bisa kapuhunan.
indo: Hidup di zaman canggih seperti sekarang ini memang enak, tapi ada juga sulitnya. Enaknya apapun serba praktis. Ingin makan mie tinggal rebus mie instan, lima menit sudah siap saji. Ingin makan di rumah makan atau warung yang jauh tapi malas untuk keluar rumah, tinggal telepon ojek online, tunggu di rumah saja, setengah jam kemudian pesanan kita tadi datang. Tinggal membayar harga makanan tadi dan ongkos ojeknya. Kalau dihitung-hitung tidak terlalu mahal, daripada beli sendiri. Bensin untuk bolak-balik sudah menghabiskan berapa banyak biaya, apalagi wajah terasa hitam saat naik sepeda motor, ditambah lagi dengan resiko di jalanan. Kalau perut sudah keroncongan, saat naik sepeda motor pun terasa oleng, penglihatan terasa buram, bahayanya bisa kecelakaan.